สวัสดีครับ คุณ มี2เรื่องที่อยากจะถามเกียวกับเเมลงวัน 1.คือเมื่อวานนี้มีเเมลงบินมาเกาะขาอยู่ชักพักหลังจากนั้นก็รู้สึกเจ็บผมเลยไล่มันอยากถามว่ามีความเป็นไปได้ไหมที่มันจะวางไข่บนผิวหนังผมหรือป่าวครับถ้าไม่ใช้เเล้วทำไมรู้สึกเจ็บ 2.แมลงวันสามารถวางไข่ในน้ำได้หรือป่าวเพราะผมเป็นแผลอยู่บริเวณฝ่า
สวัสดีค่ะ โดยปกติแล้วไข่แมลงวันจะฟักและเติบโตในตัวคนได้ก็ต่อเมื่อมีแผลเปิดหรือมีเนื้อตายที่เน่าแล้ว ทำให้ตัวอ่อนของแมลงวันเก็บซากเนื้อเยื่อที่ตายแล้วของเรากินเป็นอาหารจนเจริญเติบโตขึ้นมาได้ หากที่ขาไม่มีแผลเปิดใดๆ และตนเองสบายดี ไม่ได้มีโรคผิดปกติทางภูมิคุ้มกันบกพร่อง แทบจะไม่มีโอกาสที่ไข่แมลงวันจะเติบโตหรือทำอันตรายเราได้ค่ะ และปกติแมลงจะไม่ไข่ในบริเวณที่ไข่ไม่สามารถเจริญเติบโตได้คือที่ผิวหนังคนปกติ ความรู้สึกเจ็บอาจจะเกิดจากการถูกแมลงกัดหรือการระคายเคืองจากน้ำลายหรือสารคัดหลั่งที่ออกจากตัวแมลง ทำให้เกิดผื่นผิวหนังอักเสบหรือผดผื่นจากการระคายเคืองขึ้นมาได้แมลงวันนั้นจะวางไข่ในสภาพแวดล้อมหลายแบบขึ้นกับชนิดของแมลงค่ะ โดยอาจวางที่ต้นไม้ บนพื้น รั้ว กองปุ๋ยหมัก และถังขยะหรือในแหล่งน้ำได้เช่นกัน จึงควรกำจัดแหล่งน้ำสกปรกที่ไม่จำเป็นภายในบริเวณบ้านให้หมดร่วมด้วยค่ะ